पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लाॅकडाउन दस दिनों के लिए बढ़ा दिया गया है। इसके साथ ही आज से पखांजूर के साथ साथ इसके आस उन गांव को जहां 20 से अधिक कोरोना के मरीज थे, उन्हें भी माइक्रो कंटेनमेंट जोन में बदल दिया गया है। इसके साथ ही प्रशासन ने और कड़ाई शुरु कर दी है। इसको लेकर बुधवार को प्रशासन द्वारा वाहनों का लंबा काफिला निकाल और सायरन बजा लोगों को माइक्रो कंटेनमेंट जोन और बढ़े हुए लॉकडाउन के प्रति जागरुक किया गया।
एसडीएम पखांजूर धनंजय नेताम ने बताया पूर्व आदेश के तहत बुधवार सुबह से लाकडाउन समाप्त हो रहा था। ऐसे में कोई बढ़े हुए लॉकडाउन की जानकारी के अभाव में दुकान आदि ना खोलें इसके लिए प्रशासन ने सुबह ही इस तरह कापसी पखांजूर, बांदे में वाहन का काफिला निकाल लोगों को जागरूक किया है। प्रशासन की सजगता का संदेश भी दिया है, ताकि लोग लाकडाउन और माइक्रो कंटेनमेंट जोन के लिए निर्धारित नियमों का पालन करे।
बारातियों से लिया पांच हजार रुपए का जुर्माना
लगातार बढ़ते कोरोना मामले को लेकर जिला प्रशासन ने 15 मई तक का लॉकडाउन बढ़ा दिया गया है। कोयलीबेड़ा ब्लाक में वर्तमान में हालात नियंत्रण करने की पूरी तैयारी है। इस बार 10 दिन का बढ़ा हुआ लॉक डाउन सख्ती से लागू कराया जा रहा है। बुधवार सुबह से ही पखांजुर प्रशासन की टीम वाहनों के काफिले के साथ पूरे परलकोट में लॉक डाउन कड़ाई से पालन करने के लिए फ़्लैग मार्च किया। कापसी पहुंचकर जगह जगह औचक निरीक्षण कर चेतावनी भी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn